# 1a etapa del Tour de França de 2012

La 1a etapa del Tour de França de 2012 es disputà el diumenge 1 de juliol de 2012 sobre un recorregut de 198 km entre les viles belgues de Lieja i Seraing.
El vencedor de l'etapa fou l'eslovac Peter Sagan (Liquigas-Cannondale), que s'imposà a l'esprint al suís Fabian Cancellara (RadioShack-Nissan) i al noruec Edvald Boasson Hagen (Team Sky). Aquesta és la primera victòria de Sagan al Tour de França.
En la classificació general es produïren petits canvis, com ara la desaparició de Brett Lancaster, Patrick Gretsch i Andrí Hrivko dels deu primers classificats, tots ells sense cap possibilitat real d'obtenir una bona classificació a París. Entre els favorits destacaren els 17" perduts per Levi Leipheimer (Omega Pharma-Quick Step).
Michael Mørkøv es convertí en el primer líder del gran premi de la muntanya, després de passar el primer per tres de les cinc petites cotes del dia. Nicolas Edet va ser escollit el més combatiu de l'etapa, mentre que no es produí cap canvi en la resta de classificacions.

## Perfil de l'etapa

Recorregut accidentat per les carreteres de la província de Lieja i de Luxemburg en què s'arriba fins als 606 msnm, un dels punts més elevats de Bèlgica. Fins a cinc cotes puntuables, totes de quarta categoria, han de superar els ciclistes: als quilòmetres 42, 49, 94, 139 i 198, a la línia d'arribada. L'esprint intermedi es troba a Érezée, al km 116,5.

## Desenvolupament de l'etapa

Sis ciclistes, Yohann Gène (Team Europcar), Pablo Urtasun (Euskaltel–Euskadi), Maxime Bouet (AG2R La Mondiale), Nicolas Edet (Cofidis), Anthony Delaplace (Saur-Sojasun) i Michael Mørkøv (Team Saxo-Tinkoff) formaren una escapada des dels quilòmetres inicials. La seva màxima diferència se situà al voltant dels cinc minuts quan portaven una quarta part de l'etapa. En aquest punt, Mørkøv i Urtasun havien puntuat en sengles cotes de quarta categoria, però en les dues següents fou el danès el que passà en primera posició, liderant aquesta classificació al final de l'etapa. Mentrestant, el RadioShack-Nissan estabilitzà la distància al voltant dels tres minuts.
Els escapats passaren en primera posició per l'esprint d'Érezée, sent Gène el primer a passar. Matthew Goss (Orica-GreenEDGE) encapçalà el gran grup en aquest punt. El RadioShack-Nissan, amb l'ajuda del BMC Racing Team van reduir la diferència, fins a neutralitzar l'escapada a manca de 10 km. Sols quedava la cota de Seraing, on hi havia instal·lada l'arribada, i els favorits es prepararen per al seu ascens. El primer a atacar fou Fabian Cancellara (RadioShack-Nissan) i sols Peter Sagan (Liquigas-Cannondale) el pogué seguir en un primer moment, tot i que posteriorment Edvald Boasson Hagen (Team Sky) enllaçà amb ells. El trio es jugà la victòria a l'esprint, sent el vencedor Sagan, seguit pel Cancellara i Boasson Hagen. Gilbert encapçalà el gran grup, amb el mateix temps que el vencedor. Cancellara mantingué el liderat.

## Esprints

| Esprint intermedi d'Érezée (km 116,5) Primer Yohann Gène (FRA)20 pts Segon Pablo Urtasun Pérez (ESP)17 pts Tercer Nicolas Edet (FRA)15 pts Quart Anthony Delaplace (FRA)13 pts Cinquè Maxime Bouet (FRA)11 pts Sisè Michael Mørkøv (DEN)10 pts Setè Matthew Harley Goss (AUS)9 pts Vuitè Mark Cavendish (GBR)8 pts Novè André Greipel (GER)7 pts Desè Mark Renshaw (AUS)6 pts Onzè Kenny van Hummel (NED)5 pts Dotzè Peter Sagan (SVK)4 pts Tretzè José Joaquín Rojas (ESP)3 pts Catorzè Borut Božič (SVN)2 pts Quinzè Edvald Boasson Hagen (NOR)1 pt | Esprint final de Seraing (km 198) Primer Peter Sagan (SVK)45 pts Segon Fabian Cancellara (SUI)35 pts Tercer Edvald Boasson Hagen (NOR)30 pts Quart Philippe Gilbert (BEL)26 pts Cinquè Bauke Mollema (NED)22 pts Sisè Alejandro Valverde (ESP)20 pts Setè Robert Gesink (NED)18 pts Vuitè Daniel Martin (IRL)16 pts Novè Ryder Hesjedal (CAN)14 pts Desè Dries Devenyns (BEL)12 pts Onzè Jurgen Van den Broeck (BEL)10 pts Dotzè Sylvain Chavanel (FRA)8 pts Tretzè Simon Gerrans (AUS)6 pts Catorzè Samuel Dumoulin (FRA)4 pts Quinzè Vincenzo Nibali (ITA)2 pt |

## Cotes

| 1. Cota de Cokaifagne. 543m. 4a categoria (km 42) (2,9 km al 5,1%) Primer Michael Mørkøv (DEN)1 pt | 2. Cota de Francorchamps. 486m. 4a categoria (km 49) (1,1 km al 6,4%) Primer Pablo Urtasun Pérez (ESP)1 pt |
| 3. Cota de Lierneux. 527m. 4a categoria (km 94) (2,1 km al 5,1%) Primer Michael Mørkøv (DEN)1 pt | 4. Cota de Barvaux. 220m. 4a categoria (km 139) (1,6 km al 4,2%) Primer Michael Mørkøv (DEN)1 pt |
* 5. Cota de Seraing. 204m. 4a categoria (km 198) (2,4 km al 4,7%)
    Primer Peter Sagan (SVK)1 pt

## Classificació de l'etapa

| | Ciclista | Equip | Temps |
| 1 | Peter Sagan (SVK) | Liquigas-Cannondale | 4h 58' 19" |
| 2 | Fabian Cancellara (SUI) | RadioShack-Nissan | s.t. |
| 3 | Edvald Boasson Hagen (NOR) | Team Sky | m. t. |
| 4 | Philippe Gilbert (BEL) | BMC Racing Team | m. t. |
| 5 | Bauke Mollema (NED) | Rabobank ProTeam | m. t. |
| 6 | Alejandro Valverde (ESP) | Movistar Team | m. t. |
| 7 | Robert Gesink (NED) | Rabobank ProTeam | m. t. |
| 8 | Daniel Martin (IRL) | Garmin-Sharp | m. t. |
| 9 | Ryder Hesjedal (CAN) | Garmin-Sharp | m. t. |
| 10 | Dries Devenyns (BEL) | Omega Pharma-Quick Step | m. t. |

## Classificació general

| | Ciclista | Equip | Temps |
| 1 | Fabian Cancellara (SUI) | RadioShack-Nissan | 5h 05' 32" |
| 2 | Bradley Wiggins (GBR) | Team Sky | + 7" |
| 3 | Sylvain Chavanel (FRA) | Omega Pharma-Quick Step | + 7" |
| 4 | Tejay van Garderen (USA) | BMC Racing Team | + 10" |
| 5 | Edvald Boasson Hagen (NOR) | Team Sky | + 11" |
| 6 | Denís Ménxov (RUS) | Team Katusha | + 13" |
| 7 | Philippe Gilbert (BEL) | BMC Racing Team | + 13" |
| 8 | Cadel Evans (AUS) | BMC Racing Team | + 17" |
| 9 | Vincenzo Nibali (ITA) | Liquigas-Cannondale | + 18" |
| 10 | Ryder Hesjedal (CAN) | Garmin-Sharp | + 18" |

## Classificacions annexes

| Classificació per punts Ciclista Equip Punts 1r  Fabian Cancellara (SUI) RadioShack-Nissan 55 pts 2n  Peter Sagan (SVK) Liquigas-Cannondale 49 pts 3r  Edvald Boasson Hagen (NOR) Team Sky 42 pts | Classificació de la muntanya Ciclista Equip Punts 1r  Michael Mørkøv (DEN) Team Saxo-Tinkoff 3 pts 2n  Peter Sagan (SVK) Liquigas-Cannondale 1 pt 3r  Pablo Urtasun Pérez (ESP) Euskaltel–Euskadi 1 pt |
| Classificació del millor jove Ciclista Equip Temps 1r  Tejay van Garderen (USA) BMC Racing Team 5h 05' 42" 2n  Edvald Boasson Hagen (NOR) Team Sky + 1" 3r  Rein Taaramae (EST) Cofidis + 12" | Classificació per equips Equip Temps 1r Team Sky 15h 17' 10" 2n RadioShack-Nissan + 04 3r BMC Racing Team + 06 |

## Abandonaments

No es produí cap abandonament.

## Notes i referències

* 1 2 «ÉTAPE 1 - Liège Seraing 198 km» (en francès). letour.fr. [Consulta: 21 juny 2012].
* 1 2 Westemeyer, Susan «Sagan triumphs in Seraing». Cycling News. Future Publishing Limited, 01-07-2012 [Consulta: 2 juliol 2012].
* ↑ «Aposta a cop segur». El Punt-Avui, 02-07-2012. [Consulta: 2 juliol 2012].
* ↑ «Sagan guanya la primera etapa i Cancellara reafirma el liderat». El Periódico de Catalunya, 02-07-2012. [Consulta: 2 juliol 2012].
* ↑ «Sagan, un novato al mando» (en castellà). letour.fr, 01-07-2012. [Consulta: 2 juliol 2012].

## Enllaços externs

* 1a etapa al web del Tour de França